Uz Svjetski dan izbjeglica: UNHCR procjenjuje da oko 43 miliona ljudi živi u izbjeglištvu
Za više od 7 miliona izbjeglica povratak na prostor sa kojeg su bili prisiljeni izbjeći bio bi opasan po život
Jedino trajno rješenje za izbjeglice je mir, kraj ratovanja i oružanih sukoba. Nažalast, oružani sukobi izbijaju mnogo lakše i brže nego što prestaju. Današnji dan, 20. juni, je Svjetski dan izbjeglica. Prema podacima Ujedinjenih naroda oko 43 miliona ljudi širom svijeta istrgnuto je sa prostora na kojem su živjeli i prisiljeno da se krasi u izbjegličkim kampovima ili godinama živi u nekom od oblika izbjegličkog statusa. Posljednji veliki egzodus izbjeglica dešava se na Srednjem Istoku, iz Sirije, i na sjeveru Afrike, iz Libije odakle se na hiljade ljudi kreće u neizvjesnost, tražeći kakvu takvu sigurnost. Yayladagi je izbjeglički kapm u blizizini granice Turske i Sirije. Oko 3.500 izbjeglica iz Sirije je već u kampu, a nove spristižu svakog dana. Oni su dio talasa Sirijaca koji se sklanjaju pred silom snaga sirijskog režima koje nastoje ugušiti prodemokratske proteste podstaknute u toj zemlji Arapskim proljećem. I izbjeglice iz arapskih zemalja takođe su nemila posljedica brutalnosti, ističe glasnogovornik UNHCR-a Mans Nyberg: Pješčane oluje vrlo često zahvataju izbjegliči kamp Shousha na granici Tunisa i Libije. Kroz taj kamp prošlo je na nekoliko stotina hiljada izbjeglica od početka oružanih sukoba u Libiji. Bili su to većinom radnici iz drugih zemalja koji su radili u Libiji. Uz sve nevolje, i sukobi izbjeglica različitih nacionalnosti eskalirali su posljednjih dana. Shishay Tesfay, Eritrejac, kaže: I šator privremene škole Ujedinjenih naroda za oko hiljadu djece koliko ih trenutno ima u kampu Shousha je zapaljen. Paljevine su posljedica napetosti i sukoba koji se dešavaju u kampu pod čijim šatorima je trenutno oko 3.500 državljana Eritreje, Iraka, Somalije, Sudana i Čada koji su, što sami, što sa porodicama, živjeli i radili u Libiji. - ističe gospodin Nyberg. Za desetine hiljada izbjeglica, ranije iz Tunisa i sada iz Libije Evropa je kontinet novog, sretnijeg života. Da bi bili prevezeni preko Mediteranskog mora i iskrcani na italijanski otok Lampeduzu, gdje ih većina stiže, moraju plati u prosjeku po 1.500 dolara. Plovidba je vrlo opasna, plovila nesigurna, prenatrpana, iskrcavanje na kamenitoj obali opasno po život. Za posljednjih pet, šest mjeseci izbjegličke invazije na Lampeduzu prilikom iskrcavanja utopilo se nekoliko stotina izbjeglica. Rekosmo, UNHCR procjenjuje da oko 43 miliona ljudi živi u nekom obliku izbjeglištva. Za više od 7 miliona njih povratak odmah i sada bio bi opasan po život. Jedino trajno rješenje za izbjeglice je mir, kraj ratovanja i oružanih sukoba. Nažalast, oružani sukobi izbijaju mnogo lakše i brže nego što prestaju.